CELEX: 32004D0931
Language: et
Date: 2004-12-09 00:00:00
Title: 2004/931/ÜVJP: Poliitika- ja julgeolekukomitee otsus EUPOL Kinshasa/1/2004, 9. detsember 2004, “Kinshasas” (Kongo DV) toimuva ELi politseimissiooni EUPOL Kinshasa juhi ametisse nimetamise kohta

31.12.2004   
            
            
               ET
            
            
               Euroopa Liidu Teataja
            
            
               L 396/61
            
         
      POLIITIKA- JA JULGEOLEKUKOMITEE OTSUS EUPOL KINSHASA/1/2004,
   
   9. detsember 2004,
   “Kinshasas” (Kongo DV) toimuva ELi politseimissiooni EUPOL Kinshasa juhi ametisse nimetamise kohta
   (2004/931/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 25 lõiget 3,
   võttes arvesse nõukogu 9. detsembri 2004. aasta ühismeedet 2004/847/ÜVJP ELi politseimissiooni alustamise kohta Kinshasas (Kongo DV), (1) eriti selle artikleid 5 ja 8,
   ning arvestades järgmist:
   
               (1)
            
            
               Ühismeetme 2004/847/ÜVJP artiklitega 5 ja 8 nähakse ette, et nõukogu volitab poliitika- ja julgeolekukomiteed võtma vastu asjakohaseid otsuseid vastavalt Euroopa Liidu lepingu artiklile 25, sealhulgas nimetama peasekretäri/kõrge esindaja ettepanekul ametisse missiooni juhi.
            
         
               (2)
            
            
               Peasekretär/kõrge esindaja on teinud ettepaneku nimetada ametisse Adílio CUSTÓDIO,
            
         ON TEINUD JÄRGMISE OTSUSE:
   Artikkel 1
   Käesolevaga nimetatakse Adílio CUSTÓDIO integreeritud politseiüksusega seotud ELi politseimissiooni (EUPOL Kinshasa) juhiks Kinshasas (Kongo DV) missiooni alustamise kuupäevast. Kuni nimetatud kuupäevani tegutseb ta planeerimisrühma juhatajana.
   Artikkel 2
   Käesolev otsus jõustub selle vastuvõtmise päeval.
   Seda kohaldatakse 31. detsembrini 2005.
   
      Brüssel, 9. detsember 2004
      
         
            Poliitika- ja julgeolekukomitee nimel
         
         
            eesistuja
         
         A. HAMER
         
      
   
   
      (1)  ELT L 367, 14.12.2004, lk 30.